
           

Научен център по земеделие – Средец

гр.Средец, пл.”България” №1

УТВЪРДИЛ:_______________

НАДЕЖДА ПАЛОВА-ДИРЕКТОР
Приложение №1.2
ТЕХНИЧЕСКА СПЕЦИФИКАЦИЯ


За Обособена позиция 2: Направа на сондаж на обект „Свинеферма” с.Драчево, община Средец;

Настоящият документ представлява „технически спецификации“ по смисъла на § 2, т. 54 от ДР на ЗОП в който се определят изискванията на възложителя  за всички технически предписания, които се съдържат, по-специално, в документацията за обществената поръчка, определящи изискваните характеристики на материалите, работни характеристики, размери, методи и технологии на строителство, както и всички други технически условия, 
1. Предмет на поръчката: 

Предмета на поръчката е избор на изпълнител за изпълнение на обществена поръчка чрез събиране на обяви по реда на глава двадесет и шест от ЗОП „Ремонт на обект „Свинеферма” с.Драчево, община Средец, собственост на Научен център по земеделие – Средец, ССА по две обособени позиции:

Обособена позиция 1: “Инженеринг - проектиране и изпълнение на СМР на обект „Свинеферма” с.Драчево, община Средец;

Обособена позиция 2: Направа на сондаж на обект „Свинеферма” с.Драчево, община Средец;

2. Обхват на дейностите: 

В рамките на настоящата обществена поръчка следва да се извърши:
І. Изпълнение на “Инженеринг - проектиране и изпълнение на СМР на обект „Свинеферма” с.Драчево, община Средец;

 и 

ІІ. Направа на сондаж на обект „Свинеферма” с.Драчево, община Средец;

Всеки участниците има право да подава оферта за една или повече обособени позиции.

3. Описание: 

Целта на настоящата поръчка е да се осигурят условия за съхранение и отглеждане на свине от Източнобалканската порода и засилване мерките за биосигурност с оглед превенция от болестта „Африканска чума”. 

А. Описание по дейностите:
Изграждане на  водовземно съоръжение и направа на сондаж;

ХИДРО-ГЕОЛОЖКО ПРОУЧВАНЕ, ОБЕКТ ДРАЧЕВО

За изготвяне на документи за откриване на процедура за

издаване на разрешително за водовземане от подземни води

чрез ново водовземно съоръжение и изграждане на

водовземното съоръжение-тръбен кладенец. (в съответствие с Наредба №1/2007г. за проучване, ползване и опазване на подземните води).

Видове по етапи:
Етап I

-Хидрогеоложки оглед на терена около бъдещите водовземни съоръжения.

-Геофизика.

-Подготвяне на документи за издаване на разрешително от Басейнова дирекция Източнобеломорски район за водовземане чрез ново съоръжение за водовземане. Списък на документите: 
-Заявление до директора на Басейнова дирекция за достъп до обществена информация;

-Уведомление до РИОСВ за инвестиционно намерение по чл.4, ал.1 от НУРИОВОС;

-Уведомление до РИОСВ за инвестиционно предложение, Искане за преценяване на необходимостта от извършване на ОВОС с информация по Приложение №2 към чл.6 от НУРИОВОС (след получаване на отговор по т.1.1 от РИОСВ);

Съставяне на „Обосновка за водовземане от подземни води чрез нови съоръжения“, включваща концептуален модел на подземните води, конструкция и технология на изграждане на водовземните съоръжения, обосновка на необходимите водни количества, технически възможен дебит на черпене, опазване на количественото и качествено състояние на  подземните води, собствен мониторинг, карти и чертежи.

Съставяне на заявлението за водовземане от подземни води заедно с необходимия комплект  документи и подаването му в Басейнова дирекция за получаване на разрешително за водовземане от подземни води. 

Етап II

След получаване на разрешителното.

Изграждане на водовземното съоръжение с дълбочина 50м.

-Организация и екологична ликвидация (транспорт на хора и техника, подготовка на сондова площадка, възстановяване след завършване на работите).

-Сондиране с диаметър ф150мм.

-Експлоатационна тръбно-филтърна колона тип PVC R8 /114/5,4.

-Бентонитов тампонаж в интервала  0-2m.
-Промиване и интензификация с въздух.

Етап ΙΙΙ

След получаване на разрешителното и изграждане на съоръженията извършване на следните мероприятия и съставяне на следната документация:

- Опитно-филтрационни изследвания във водовземните съоръжения по утвърдена от Басейнова дирекция програма, обработка на данните и представяне на документацията за предаване на Басейнова дирекция;

- Вземане на водна проба за химически анализ. Анализа на водната проба не е включен в цената;

-Геодезическо заснемане на съоръжението;

-Съставяне на геоложка документация, протоколи за дълбочината и конструкцията, протоколи за скритите работи на водовземното съоръжение;

-Съставяне на документи за опитно-филтрационни изследвания;

-Съставяне на изисквания към експлоатацията на съоръжението и приемо-предавателен протокол;

-Съставяне на документация за уведомяване на Басейнова дирекция за завършване на изграждането  на водовземното съоръжение (чл.104 на Наредба 1). 

Такси които се събират при внасяне на документите, съгласно изискванията на Закона за водите документите за откриване на процедура за издаване на разрешително; цена на геофизическо проучване, провеждащо се на етап Ι; цена на проучвателен сондаж (ако Басейнова дирекция Черноморски район го изиска).

ИЗГОТВИЛ: _____________________

